OSNOVNA GLAZBENA ŠKOLA SV. BENEDIKTA, ZADAR

ZAPISNIK SA 71. SJEDNICE UČITELJSKOG VIJEĆA

Dana 16. studenoga 2020. u 13 sati i 20 minuta započela je 71. sjednica Učiteljskog vijeća putem e-pošte, a trajala je do 17. studenoga u 20 sati.

Sve poruke e-pošte od sazivanja do zaključenja sjednice, nalaze se u inboxu školske mail adrese, jer su sve poruke e-pošte kojima se sudjelovalo u radu ove sjednice bile upućivane unutar trajanja sjednice na način "odgovori svima" i ulaze u zapisnik, kao njegov sastavni dio.

Za sve odgovore nepristigle u vremenu trajanja sjednice smatra se da su potvrdni.

Dnevni red:

1. Usvajanje zapisnika 70. sjednice UV
2. Priprema i provedba roditeljskih sastanaka u studenome
3. Razno

ad 1.:

Na Zapisnik sa 70. sjednice UV održane 2. listopada 2020. o kojemu su se učitelji trebali očitovati sa slažem se ili ne slažem se ili npr. predlažem dopunu, izbacivanje dijela ili sl., svi su odgovorili potvrdno ( slažem se ) , s nadopunom kolege Šteko Hrvoja, koji je predložio nadopunu da se sjednice Razrednih vijeća mogu održati i putem video veze .

ad 2.:

Od strane ravnatelja konstatirano je, da je Učiteljsko vijeća na 69. sjednici dogovorilo da će roditeljske sastanke voditi učitelji instrumenata, svaki za svoju klasu. Date su slijedeće upute:

Prije roditeljskog sastanka potrebno je održati sjednice Razrednih vijeća (može uživo ili također putem e-pošte), koje vode razrednici, kako bi se učitelje instrumenata detaljno informiralo o njihovim učenicima, njihovom napredovanju na svim predmetima, eventualnim izostancima i potrebnim poboljšanjima u radu, i kako bi razrednici o tome imali zapisnik. Razredna vijeća sazivaju razrednici i razredno vijeće svakoga razreda čine svi učitelji koji u njemu predaju, s tim što svaki od njih daje svoje izvješće samo o učenicima tog razreda. Kako je ovo prva sjednica Razrednih vijeća u ovoj školskoj godini, potrebno je kao prvu točku staviti konstituiranje razrednog vijeća za određeni razred za šk. god. 2020./2021. i onda nabrojati sve učitelje koji čine to razredno vijeće.

Kako je dogovoreno da učitelji instrumenta vode roditeljski sastanak, svaki razrednik treba zapisati da roditeljski sastanak neće biti održan za cijeli razred, već za svaku klasu posebno. Učitelji instrumenata će na ovim roditeljskim sastancima izvijestiti roditelje o napredovanju učenika iz svih predmeta i prezentirati rad klase putem učeničkih uradaka. Za sva eventualna roditeljska pitanja, sugestije ili teme koje izlaze iz domene napredovanja učenika u odgojno-obrazovnom procesu škole, roditelje treba uputiti na razrednike i Vijeće roditelja

Zapisnike sa sastanaka razrednih vijeća i roditeljskih sastanaka potrebno je poslati ravnatelju najkasnije tri dana po održavanju.

ad 3.:

Pod točkom razno, ravnatelj se zahvalio na očuvanju učenika i radnika naše škole od povećane ugroze zarazom korona virusom, što je rezultat pridržavanja svih propisanih mjera.

S obzirom da su zbog pritužbi nekolicine učenika i njihovih roditelja uvedene organizacijske promjene na nastavi zbora i dozvoljeno je da istovremeno dio učenika pjeva bez maski, postoje saznanja da se dio roditelja protivi toj dozvoli, jer smatra da su njihova djeca koja poštuju propisane mjere u tom slučaju potencijalno ugrožena. Stoga su zamoljeni razrednici da u sprezi s Vijećem roditelja zabilježe bude li dalje takvih pritužbi, te o tome obavijeste ravnatelja.

Zapisničar:

Zorica Bruketa

KLASA: 003-01/20-01/24

URBROJ: 2198-1-47-20-01

Zadar, 16. studenog 2020.